เรื่องร้องเรียน: ช่วยมาเก็บขยะที่พาดอยู่บนสายไฟ ตรงบริเวณสะพานมิตรภาพสัทพันธ์ 2 ฝั่งเดียวกับมหาวิทยาลัย มศว. หน่อยค่ะ และบริเวณสะพานทั้งทางขึ้นทางลง มีขยะกับมีคนมาขีดเขียน อยากให้ช่วยมาทำให้สะอาดทีค่ะ บริเวณนี้มีชาวต่างชาติผ่านเยอะด้วย อายเขาค่ะ
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตวัฒนาขอขอบพระคุณที่ท่านได้กรุณาเสียสละเวลาของท่านเพื่อแจ้งข้อมูลเข้ามา ทั้งนี้ฝ่ายรักษาความสะอาดและสวนสาธารณะ สำนักงานเขตวัฒนา ขอเรียนชี้แจงให้ท่านทราบว่า ได้ดำเนินการพัฒนาทำความสะอาดและจัดเก็บขยะมูลฝอยบริเวณดังกล่าวเรียบร้อยแล้ว ฝ่ายรักษาความสะอาดและสวนสาธารณะสำนักงานเขตวัฒนา ใคร่ขอขอบพระคุณที่ท่านแจ้งข้อมูลที่เป็นประโยชน์เข้ามาทั้งนี้จะได้นำข้อมูลดังกล่าว นำไปพัฒนาปรับปรุงและแก้ไขในอนาคตต่อไปฯ
ความเห็นของผู้แจ้ง: ขอบคุณเจ้าหน้าที่ทุกคนมากๆ ค่ะ ที่ช่วยรับฟังปัญหาและจัดการให้นะคะ รวดเร็วมากเลย    แบบนี้เมืองของเราจะได้น่าอยู่มากขึ้นเรื่อยๆ  ค่ะ 😊
พื้นที่: แขวงคลองเตยเหนือ เขตวัฒนา กรุงเทพมหานคร